**ZAPISNIK O INŠPEKCIJSKEM NADZORU**

*Občina Renče - Vogrsko*

Inšpektor višji svetnik:

**mag. Milan Pirman**

Ljubljana, februar 2023

**V S E B I N A**

[I Razlog inšpekcijskega nadzora 3](#_Toc127946985)

[II Ugotovitve inšpektorja 3](#_Toc127946986)

[1 Določitev in izplačila plač 3](#_Toc127946987)

[1.1 Ana Vuk 4](#_Toc127946988)

[1.1.1 Imenovanje direktorice občinske uprave 4](#_Toc127946989)

[1.1.2 Pogodba o zaposlitvi 4](#_Toc127946990)

[1.1.3 Plačilne liste 5](#_Toc127946991)

[1.1.4 Ugotovitve inšpektorja 5](#_Toc127946992)

[1.2 █ 5](#_Toc127946993)

[1.2.1 Imenovanje v. d. direktorja občinske uprave 5](#_Toc127946994)

[1.2.2 Sistemizacija delovnega mesta direktorja 5](#_Toc127946995)

[1.2.3 Pogodba o zaposlitvi 5](#_Toc127946996)

[1.2.4 Plačilne liste 6](#_Toc127946997)

[1.2.5 Ugotovitve inšpektorja 7](#_Toc127946998)

[1.2.6 Odrejeni ukrepi inšpektorja 8](#_Toc127946999)

[III Odrejeni ukrepi inšpektorja 8](#_Toc127947000)

Številka: 0611-41/2023/12

Datum: 22. 2. 2023

Na podlagi 43. b člena Zakona o sistemu plač v javnem sektorju (Ur. l. RS, št. [108/09](http://www.uradni-list.si/1/objava.jsp?urlid=2009108&stevilka=4891)-UPB13, s spremembami in dopolnitvami; ZSPJS) in četrtega odstavka 181. člena Zakona o javnih uslužbencih (Ur. l. RS, št. 63/07, s spremembami in dopolnitvami; ZJU) izdaja inšpektor v postopku inšpekcijskega nadzora v Občini Renče – Vogrsko, Bukovica 43, 5293 Volčja Draga, ki jo zastopa župan █, naslednji

**Z A P I S N I K**

**o inšpekcijskem nadzoru**

Inšpektor mag. Milan Pirman, inšpektor višji svetnik (v nadaljevanju: inšpektor), je v Občini Renče - Vogrsko opravil inšpekcijski nadzor na podlagi določil ZSPJS in ZJU.

Inšpekcijski nadzor je inšpektor opravil 20. 2. 2023 na sedežu Inšpektorata za javni sektor.

Inšpektor je Občini Renče – Vogrsko 21. 2. 2023 poslal Osnutek zapisnika o inšpekcijskem nadzoru, št. 0611-41/2023/9, na katerega, glede na sporočilo občine z dne 22. 2. 2023, ni imela pripomb.

I Razlog inšpekcijskega nadzora

Inšpektorat za javni sektor je v Načrt dela za leto 2023 uvrstil tudi sistemske nadzore določanja plač in drugih pravic iz delovnega razmerja v javnih agencijah, javnih skladih, javnih zavodih in občinah ter nadzor izplačil, s poudarkom na izplačilih dodatkov, ki jih omejuje četrti odstavek 23. člena ZSPJS, med drugimi tudi v Občini Renče - Vogrsko.

II Ugotovitve inšpektorja

Predstojnik Občine Renče - Vogrsko je župan █.

Inšpektor je v okviru inšpekcijskega nadzora v Občini Renče - Vogrsko opravil nadzor nad določitvijo in izplačili plač direktorja občinske uprave v letu 2022 ter drugimi pravicami iz delovnega razmerja direktorja občinske uprave.

## Določitev in izplačila plač

V skladu s tretjim odstavkom 49. člena Zakona o lokalni samoupravi (Uradni list RS, št. 94/07-UPB, s spremembami in dopolnitvami; ZLS) občinsko upravo usmerja in nadzira župan, delo občinske uprave pa vodi tajnik občine, ki ga imenuje in razrešuje župan. Tajnik občine je uradnik po zakonu, ki ureja položaj javnih uslužbencev. S splošnimi akti občine se lahko za položaj tajnika občine določi naziv direktor ali direktorica občinske uprave.

V skladu s 68. členom ZJU se za položaj direktorja občinske uprave oziroma tajnika občine sklene pogodba o zaposlitvi za določen čas, za dobo 5 let.

V skladu z drugim odstavkom 82. člena ZJU se položaj direktorja uprave lokalne skupnosti pridobi z odločbo o imenovanju.

V skladu z devetim odstavkom 83. člena ZJU v času od sprožitve natečajnega postopka do imenovanja novega uradnika na položaj iz drugega odstavka 82. člena tega zakona lahko brez javnega natečaja največ šest mesecev naloge na tem položaju opravlja vršilec dolžnosti. Za vršilca dolžnosti je brez javnega natečaja lahko imenovana oseba, ki izpolnjuje predpisane pogoje. V primeru ponovitve postopka javnega natečaja prične rok iz tega odstavka ponovno teči. Po dveh ponovitvah javnega natečaja se rok lahko podaljša le, če se na javnem natečaju ne izkažeta kot primerna vsaj dva kandidata.

V skladu s četrtim odstavkom 23. člena ZSPJS ravnateljem, direktorjem in tajnikom ne pripadajo: položajni dodatek, dodatki za manj ugodne delovne pogoje, dodatki za nevarnost in posebne obremenitve ter dodatki za delo v manj ugodnem delovnem času. Direktorji javnih zavodov, ki hkrati opravljajo tudi delo v svojem osnovnem poklicu, lahko izjemoma, s soglasjem pristojnega ministra oziroma rektorja, zaradi nemotenega opravljanja dejavnosti, opravljajo tudi delo preko polnega delovnega časa, delo v dežurstvu in stalni pripravljenosti. Za ta čas jim pripada plača in dodatki za delo v manj ugodnem delovnem času glede na delovno mesto, na katerem se tako delo opravlja.

V skladu s prvim odstavkom 32. člena ZSPJS med dodatke za delo v manj ugodnem delovnem času sodijo dodatki za: izmensko delo, delo v deljenem delovnem času, delo v neenakomerno razporejenem delovnem času, delo ponoči, v nedeljo in na dan, ki je z zakonom določen kot dela prost dan ali praznik ter za delo preko polnega delovnega časa.

* 1. █
     1. Imenovanje direktorice občinske uprave

Z Odločbo z dne 24. 3. 2020 jo je župan za dobo petih let, od 16. 4. 2020 imenoval za direktorico občinske uprave.

Po izobrazbi je univerzitetna diplomirana etnologinja in kulturna antropologinja. Na dan 16. 4. 2020 je imela █delovne dobe.

* + 1. Pogodba o zaposlitvi

Župan in █sta 3. 4. 2020 podpisala Pogodbo o zaposlitvi za določen čas trajanja 5 letnega mandata, od 16. 4. 2020 do 16. 4. 2025, na delovnem mestu B017801 Direktor občinske uprave, v nazivu Višji svetovalec I, z uvrstitvijo v 48. plačni razred. Po določbah pogodbe o zaposlitvi so ji pripadali še dodatek za delovno dobo v višini █%, redna delovna uspešnost in delovna uspešnost iz naslova povečanega obsega dela.Odpovedni rok je znašal 3 mesece.

Z Odločbo z dne 5. 1. 2022 je bila razrešena s položaja direktorja občinske uprave. S Sklepom z dne 5. 1. 2022 ji je bila odpovedana pogodba o zaposlitvi, delovno razmerje ji je prenehalo po poteku 30 dnevnega odpovednega roka, ki je začel teči naslednji dan po dokončnosti tega sklepa. Komisija za pritožbe iz delovnega razmerja je 16. 2. 2022 pritožbo zoper Sklep z dne 5. 1. 2022 zavrnila.

* + 1. Plačilne liste

Iz plačilnih list je razvidno, da je:

* bila v obdobju od januarja do marca, na delovnem mestu B017801 Direktor občinske uprave, uvrščena v 48. plačni razred,
* pri plačah od januarja do marca prejemala dodatek za delovno dobo v višini █%.
  + 1. Ugotovitve inšpektorja

Inšpektor ni ugotovil nepravilnosti, zato ne odreja popravljalnih ukrepov.

* 1. █
     1. Imenovanje v. d. direktorja občinske uprave

Z Odločbo z dne 31. 3. 2022 jo je župan, od 1. 4. 2022 do 30. 9. 2022, imenoval za v. d. direktorja občinske uprave.

Po izobrazbi je specialistka managementa[[1]](#footnote-1). Na dan 1. 4. 2022 je imela █ delovne dobe.

Z Odločbo z dne 30. 9. 2022 jo je župan, od 1. 10. 2022 do 31. 3. 2023, ponovno imenoval za v. d. direktorja občinske uprave.

*Župan je pojasnil, da je občina po 1. 4. 2022 objavila tri javne natečaje za položaj direktorja občinske uprave. Dva neuspešno, zadnjega tretjega, uspešno. Neuspešna natečaja sta bila objavljena 10. 5. 2022 in 27. 9. 2022 (objava na spletni strani občine in Zavodu RS za zaposlovanje). Pojasnilu je priložil oba javna natečaja ter poročili o izvedbi natečajnih postopkov[[2]](#footnote-2). Tretji javni natečaj, objavljen 8. 12. 2022, je bil uspešen. Iz Poročila o izvedbi natečajnega postopka z dne 9. 1. 2023 je razvidno, da je bila izbrana █.*

* + 1. Sistemizacija delovnega mesta direktorja

Delovno mesto B017801 Direktor občinske uprave, v nazivu Podsekretar (VII/2 TR) je uvrščeno v 48. plačni razred. Za zasedbo delovnega mesta je zahtevana izobrazba:

* visokošolska univerzitetna izobrazba (prejšnja),
* specializacija po visokošolski strokovni izobrazbi (prejšnja),
* magistrska izobrazba (2. bol. stop.).

Zahtevane delovne izkušnje: 6 let.

Posebni pogoji:

* opravljen strokovni izpit iz upravnega postopka,
* funkcionalna znanja upravnega vodenja in upravljanja s kadrovskimi viri.
  + 1. Pogodba o zaposlitvi

Župan in █sta:

* 31. 3. 2022 podpisala Aneks št. 3 k pogodbi o zaposlitvi za določen čas, od 1. 4. 2022 do 30. 9. 2022, na delovnem mestu B017801 Direktor občinske uprave, z uvrstitvijo v 48. Plačni razred[[3]](#footnote-3),
* 30. 9. 2022 podpisala Aneks št. 4 k pogodbi o zaposlitvi za določen čas, od 1. 10. 2022 do 31. 3. 2023, na delovnem mestu B017801 Direktor občinske uprave, z uvrstitvijo v 48. plačni razred.

Na podlagi 3. člena aneksa k pogodbi o zaposlitvi direktorju občinske uprave pripada redna delovna uspešnost v okviru obsega sredstev, ki so za ta namen zagotovljena s skladu s KPJS. Radne delovna uspešnost se lahko določi v višjem obsegu, kot so za ta namen zagotovljena sredstva v skladu s KPJS, pod pogojem, da višji obseg ne posega v obseg sredstev za redno delovno uspešnost javnih uslužbencev in pod pogojem, da so sredstva za ta namen zagotovljena. Za uprave lokalnih skupnosti obseg sredstev za redno delovno uspešnost direktorjev nad zagotovljenim v skladu s KPJS določi občinski svet.

* + 1. Plačilne liste

Iz plačilnih list je razvidno, da je bila v obdobju od aprila do decembra, na delovnem mestu B017801 Direktor občinske uprave, uvrščena v 48. plačni razred.

Pri plači za april, maj, junij in julij je prejela:

* dodatek za delovno dobo v višini █%,
* D020 Delovno uspešnost iz naslova povečanega obsega dela v višini 20%,
* E010 Delo preko polnega delovnega časa za 20 ur v višini █EUR bruto.

Pri plači za avgust je prejela:

* dodatek za delovno dobo v višini █%,
* D020 Delovno uspešnost iz naslova povečanega obsega dela v višini 20%,
* E010 Delo preko polnega delovnega časa za 12 ur v višini █EUR bruto.

Pri plači za september, oktober, november in december je prejela:

* dodatek za delovno dobo v višini █%,
* D020 Delovno uspešnost iz naslova povečanega obsega dela v višini 20%.

*Župan je pojasnil, da je bila █v letu 2020 zaposlena na delovnem mestu Sekretar za finance in proračun[[4]](#footnote-4). V tem obdobju je prišlo do povečanega obsega dela zaradi odhoda javne uslužbenke z delovnega mesta Računovodja VI z dnem 31. 10. 2020 in uvajanja novega zaposlenega na tem delovnem mestu. █je zaradi navedenega opravila mesečno večje število presežka ur. Ker do konca leta 2021 ni mogla izkoristiti presežka ur v obliki prostih ur oziroma prostih dni, v novembru 2021 pa je dodatno začela opravljati še naloge nadomeščanja direktorice občinske uprave, kar je pomenilo, da bi njena odsotnost škodila organizaciji nemotenega dela v občinski upravi, ji je župan odobril izplačilo nadur. Na dan 31. 10. 2021 je imela 152 nadur. Župan je odobril izplačilo 132 nadur od februarja do novembra 2021, ko je začela prejemati delovno uspešnost iz naslova povečanega obsega dela zaradi nadomeščanja direktorice občinske uprave.*

*Izplačila so se izvedla od februarja do avgusta 2022 (mesečno po 20 ur in avgusta še za razliko 12 nadur do celote odobrenih 132 nadur.*

*Z dnem 1. 4. 2022 je █zaradi odhoda dotedanje direktorice občinske uprave začela opravljati funkcijo v. d. direktorja občinske uprave. Na tem položaju je ravno tako opravila dodatne nadure, vendar izplačilo ni mogoče, kot je določeno s 23. členom ZSPJS.*

*Vsa izplačila nadur v letu 2022 so se nanašala na opravljene nadure, ko je bila na delovnem mestu Sekretarja za finance in proračun.*

Župan je pojasnilu priložil:

* Odreditev nadurnega dela od 1. 2. do 26. 2. 2021 za 24 ur, s pripisom v izplačilo (datum dokumenta 1. 2. 2021),
* Odreditev nadurnega dela od 1. 3. do 31. 3. 2021 za 19 ur, s pripisom v izplačilo (datum dokumenta 1. 3. 2021),
* Odreditev nadurnega dela od 1. 4. do 30. 4. 2021 za 13 ur, s pripisom v izplačilo (datum dokumenta 1. 4. 2021),
* Odreditev nadurnega dela od 3. 5. do 31. 5. 2021 za 14 ur, s pripisom v izplačilo (datum dokumenta 3. 5. 2021),
* Odreditev nadurnega dela od 1. 6. do 30. 6. 2021 za 22 ur, s pripisom v izplačilo (datum dokumenta 1. 6. 2021),
* Odreditev nadurnega dela od 1. 7. do 30. 7. 2021 za 4 ure, s pripisom v izplačilo (datum dokumenta 1. 7. 2021),
* Odreditev nadurnega dela od 1. 9. do 30. 9. 2021 za 20 ur, s pripisom v izplačilo (datum dokumenta 1. 9. 2021),
* Odreditev nadurnega dela od 1. 10. do 29. 10. 2021 za 16 ur, s pripisom v izplačilo (datum dokumenta 1. 10. 2021).

Zraven je priložil še kartice prisotnosti na delu za navedene mesece, iz katerih po posameznih mesecih izhaja:

* februar – plan ur 160, redno delo 189,40 ur, saldo ur 29,40,
* marec – plan ur 184, redno delo 203,13 ur, saldo ur 19,13,
* april – plan ur 176, redno delo 189,10 ur, saldo ur 13,10,
* maj – plan ur 168, redno delo 182,10 ur, saldo ur 14,10,
* junij – plan ur 168, redno delo 190,58 ur, saldo ur 22,58,
* julij – plan ur 176, redno delo 180,02 ur, saldo ur 4,02,
* september – plan ur 176, redno delo 208,31 ur, saldo ur 32,31,
* oktober – plan ur 168, redno delo 183,58 ur, saldo ur 15,58.

Kot podlago za izplačilo D020 Delovna uspešnost iz naslova povečanega obsega dela je župan predložil Dogovor o povečanem obsegu dela z dne 1. 4. 2022, s katerim sta se █in župan dogovorila, da bo od 1. 4. 2022 dalje do preklica opravljala povečan obseg dela zaradi vodenja javnih naročil. Dne 1. 4. 2022 je župan █izdal Sklep o določitvi delovne uspešnosti iz naslova povečanega obsega dela, od 1. 4. 2022 dalje do preklica, v višini 20% osnovne plače. Poročil o opravljenem delu v okviru dogovora o povečanem obsegu dela, po pojasnilu župana, nimajo.

Naknadno je posredoval še obseg prihrankov in izplačil delovne uspešnosti iz naslova povečanega obsega dela v letu 2022. Prihranki so v letu 2022 znašali █EUR (od tega █EUR iz naslova refundacij, ostalo pa iz nezasedenosti 2 delovnih mest), porabljena sredstva za delovno uspešnost iz naslova povečanega dela pa █EUR bruto.

* + 1. Ugotovitve inšpektorja

Javni uslužbenki na delovnem mestu B017801 Direktor občinske uprave je bilo nepravilno, v nasprotju s četrtim odstavkom 23. člena ZSPJS, izplačano E010 Delo preko polnega delovnega časa pri plačah za april, maj, junij in julij 2022 za po 20 ur oziroma █EUR bruto mesečno ter pri plači za avgust 2022 za 12 ur v višini █EUR bruto.

* + 1. Odrejeni ukrepi inšpektorja

Inšpektor županu odreja:

* da ukrepa v skladu s 3.a členom ZSPJS (vračilo preveč izplačanih plač – E010 Delo preko polnega delovnega časa).

**III Odrejeni ukrepi inšpektorja**

Inšpektor županu

**O D R E J A**

1. **Župan je dolžan izvesti vse ukrepe, ki so odrejeni v II. poglavju.**
2. **Župan je o izvedenih ukrepih in finančnih učinkih izvedenih ukrepov dolžan poročati v 60 dneh od prejema tega zapisnika.**

**Pouk o pravnem sredstvu:** Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Uradni list RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

|  |  |
| --- | --- |
|  | mag. Milan Pirman  Inšpektor višji svetnik |

Vročiti:

* █, župan, Občina Renče – Vogrsko, Bukovica 43, 5293 Volčja Draga, osebno po ZUP-u,
* Ministrstvo za javno upravo, minister, [gp.mju@gov.si](mailto:gp.mju@gov.si), po e-pošti.

1. Diploma █. [↑](#footnote-ref-1)
2. Prvo poročilo z dne 21. 7. 2022, drugo poročilo z dne 14. 11. 2022. [↑](#footnote-ref-2)
3. Pred tem je javna uslužbenka v Občini Renče – Vogrsko, na podlagi Pogodbe o zaposlitvi z dne 29. 6. 2020 za nedoločen čas zasedala delovno mesto Sekretar za finance in proračun. [↑](#footnote-ref-3)
4. Delovno mesto C027002 Sekretar za finance in proračun, v nazivu Sekretar je bilo uvrščeno v 45. plačni razred (brez navedbe možnega števila plačnih razredov napredovanj). [↑](#footnote-ref-4)